संभव नहीं मां का कर्ज चुकाना : मुकेशानंद गिरी
पक्खोवालरोड पर स्थित बसंत सिटी के ली-पाम अपार्टमेंट में विशाल गर्ग के निवास पर श्री प्रेम धाम संकीर्तन परिवार ने मां भगवती की 15वीं विशाल चौकी का आयोजन किया। महंत श्री श्री 108 मुकेशानंद गिरी की अगुवाई में गणेश पूजन के साथ आरंभ हुई चौकी में भजन गायक लक्की वधवा, पंकज अरोड़ा और प्रेम धाम संकीर्तन परिवार के सदस्यों ने मां भगवती का गुणगान करते हुए दाती बूहे खोल मंदिरा दे दर भक्त प्यारे आए...., मां दी पूजा रब दी पूजा....., किवें करां तेरी पूजा दातिए किवें करा... की धुनों पर भक्तों ने मां भगवती का आह्वान किया। महंत मुकेशानंद गिरी ने कहा कि अगर इंसान जीवन भर भी लगा रहे तो मां का कर्ज नहीं उतार सकता। विशाल गर्ग परिवार ने सामूहिक आरती के साथ मां भगवती को भोग अर्पित कर चौकी को विश्राम दिया। इस दौरान बाबा गोपाल दास, बाबा दीपक, बाबा पिन्नी, सुदेश गोयल, रवि गोयल, विनोद गोयल, प्रेम सिंगला, अनिल धमीजा, रमेश बंसल, सुमित गोयल, अशोक भारती, योगेश बंसल, दिनेश कुमार, सुधीर कुमार, महेश सिंगला, प्रेम बत्रा, कपिल कपूर, रहमत वर्मा, आरती वर्मा, परवी वर्मा, तुषार धमीजा, मनोज शर्मा, रितेश कपूर, राहुल खन्ना मौजूद थे।
चौकी में यजमान परिवार और संकीर्तन मंडली ने मां भगवती का आशीर्वाद लिया।
hin_Deva hin_Deva hin_Deva